Nkoka wa Dyangu

Nkoka wa Dyangu i xisekelo xa vutomi bya munhu. Loko munhu a tswariwa, u sungula ku hanya exikarhi ka dyangu leri n’wi kurisaka, ri n’wi letela naswona ri n’wi pfuna ku tiva leswaku i mani. Nkoka wa dyangu i wukulu swinene hikuva hi wona lowu vumbaka vumunhu, mahanyelo ni mahanyiselo ya hina siku ni siku. 

Loko vatswari va rhandza vana va vona, va va dyondzisa ku hlonipha, ku tshembheka ni ku tirha hi matimba, vana va kula va ri ni mahanyelo lamanene. Swin’wana leswi hi swi dyondzaka ekaya swi tshama na hina vutomi hinkwabyo. Hikokwalaho, dyangu wu na nkoka eku vumbekeni ka vumunhu bya munhu. Swina nkoka swinene kuva eku suhi na dyangu swi pfulela na ti ndlela eka swotala swa vutomi. 

Ekaya hi kona laha hi kumaka rirhandzu ni nsirhelelo. Loko hi ri ni swiphiqo, hi kota ku tshemba vatswari, vamakwerhu kumbe maxaka leswaku va hi pfuna. Dyangu wu hi nyika matimba ya ku langutana ni mintlhontlho ya vutomi hikuva ha swi tiva leswaku a hi hexe.Dyangu wu tlhela wuva na xiave lexikulu eka swatidyondzo. Vatswari va khutaza vana ku ya exikolweni ni ku tirha hi matimba leswaku va ta va ni vumundzuku lebyinene. Loko dyangu ri seketela, vana va kota ku fikelela milorho ya vona.

Nkoka wun’wana wa dyangu i ku hlayisa ndhavuko ni mikhuva ya rixaka. Vatswari va dyondzisa vana ririmi, mikhuva, ni tidyondzo ta nkoka leti hundzaka ku suka eka vatukulu ku ya eka vatukulu. Loko dyangu ri tiya, ndhavuko a wu lahleki hi ku olova. Dyangu wu tlhela wu va na xiave lexi kulu eka swa tidyondzo.  Hi ku gimeta, nkoka wa dyangu a wu nge pimiwi hi nchumu. Dyangu i masungulo ya vutomi, i ndhawu ya rirhandzu, ya ndhavuko ni ya nseketelo. Loko hi hlayisa ni ku xixima dyangu ra hina, hi aka rixaka leri tiyeke ni vumundzuku lebyi vonakaka. 

 Swihlovo leswi tirhisiweke